Ìṣẹ́yún tabi oyún ṣíṣẹ́ (Ìṣẹ́yún, ṣíṣẹ́ oyún) ni fifi opin si Oyún nipa yiyọ tabi fifi tipatipa mu oyún-inu tabi ọmọ inu-oyín kuro ni ile ọmọ ṣaaju ki o to le yè fun ara rẹ. Oyún ṣíṣẹ́ kan le dede waye lojiji, ni eyi ti o jẹ wipe a npe ni Oyún ti o bajẹ. A tun le mọọmọ ṣe okunfa rẹ, ni eyi ti a mọ si oyún ṣíṣẹ́ ti a ṣe okunfa rẹ. Ọrọ naa ti a npe ni oyún ṣíṣẹ́ ni ọpọlọpọ igba duro fun oyún ṣíṣẹ́ ti a ṣe okunfa rẹ ti oyún eniyan. Ilana miiran lẹyin ti oyún-inu ti le da duro ki o si yè fun ra rẹ ni a mọ si "fifi òpin si oyún ti o ti pẹ́" labẹ ìṣègùn oyinbo. Ìṣègùn igbalode nlo awọn oogun tabi awọn iṣẹ-abẹ fun oyún ṣíṣẹ́ ti a mọọmọ ṣe okunfa rẹ. Awọn oogun mejeeji naa mifepristone ati prostaglandin jẹ eyiti o munadoko bíi iṣẹ-abẹ laarin oṣu mẹta àkọ́kọ́. Nigbati lilo awọn oogun oyinbo le munadoko ni oṣu mẹta èkejì, awọn ọna iṣẹ-abẹ jọ mọ eyiti ewu rẹ kéré nipa awọn iṣẹlẹ atunbọtan.